Refik Telalbašić

Refik Telalbašić je bosanskohercegovački naučni radnik iz oblasti poljoprivrede i stočarstva. Specijalnost mu je konjogojstvo sa posebnim akcentom na bosanskog brdskog konja, boričkog arapskog konja i lipicanera.

 Biografija 

Refik Telalbašić je rođen u Bačkom Petrovcu gdje mu je otac službovao kao činovnik na željeznici. Osnovnu školu je završio u Sarajevu, a Srednju poljoprivrednu školu u Derventi. Na Poljoprivrednom fakultetu u Sarajevu diplomirao je 1958. godine. Na istom fakultetu je 1961. godine izabran za asistenta na predmetima Stočarstvo opći dio i Stočarstvo specijalni dio - konjogojstvo. Na oba predmeta Prof. je bio dr. Fahrudin Hrasnica. Doktorsku disertaciju sa temom: "Kretanje koeficijenta srodstva u gojidbenoj izgradnji Bosanskog brdskog konja" odbranio je 1965. Disertacija je objavljena u radovima Poljoprivrednog fakulteta Sarajevo 1967. godine. Za docenta je izabran 1971., za vanrednog profesora 1976., a za redovnog profesora 1981. godine. Tokom dugogodišnjeg rada na Poljoprivrednom fakultetu obavljao je razne odgovorne funkcije u okviru organizacije fakulteta. Za direktora instituta za zootehniku i tehnologiju stočnih proizvoda prvi put je imenovan 1976. godine, a mandat mu je u više navrata produžavan. Dužnost šefa Odsjeka za stočarstvo na fakultetu je vršio od 1986. do 1992. godine. U dva mandata je bio i Dekan Poljoprivrednog fakulteta (1994 - 1997 ). Zvanje profesor emeritus mu je dodijeljeno 2003. godine. Objavio je 52 naučna rada i 20 stručnih radova, a uradio je 25 elaborata i 5 projekata. Od 1971. godine do danas, izuzev četiri ratne godine, rukovodi uzgojno-selekcijskim radom u ergelskom centru na Borikama i to za ergelu Bosanskog brdskog konja i ergelu Boričkog arapskog konja i ergelskom centru "Vučijak" u Prnjavoru za ergelu Lipicanera. Također je bio član Komisije za unapređivanje konjogojstva pri Republičkom komitetu za poljoprivredu, šumarstvo i vodoprivredu Izvršnog vijeća BiH od 1971. do 1992. godine. Više od 10 godina je kao predstavnik Jugoslavije  bio član Evropske zootehničke federacije u komisiji za konjogojstvo. Tokom 2001. godine započinje saradnju sa 
Enverom Žigom, a kao rezultat te saradnje su sljedeće objavljene knjige:
 Refik Telalbašić, Enver Žiga : Bosanski brdski konj-zbornok radova, Sarajevo 2003. godine. Sadrži 47 naučnih radova štampanih na 609 stranica.  
 Enver Žiga, Refik Telalbašić : Bosanski brdski konj-monografija, Sarajevo 2008. godine.
 Enver Žiga, Refik Telalbašić : The Bosnian mountain horse - a monograph, Sarajevo 2009. godine
 Enver Žiga, Refik Telalbašić, Alma Rahmanović : Borički arapski konj - zbornik radova, Sarajevo 2009. godine. Sadrži 17 radova štampanoh na 403 stranice.
 Refik Telalbašić, Alma Rahmanović, Enver Žiga : Matična knjiga Boričkog arapskog konja, Saraevo, 2010. godine.
 Refik Telalbašić, Enver Žiga, Alma Rahmanivić : Matična knjiga Bosanskog brdskog kona ergelskog uzgoja, Sarajevo, 2011. godine.

 Najznačajniji naučni radovi 
 Telalbašić R. : Kretanje koeficijenta srodstva u gojidbenoj izgradnji Bosanskog brdskog konja, 1967.
 Hrasnica, F., Bartolović, T., Pajanović, R., Telalbašić, R., Gašić, Ž., Ilančić, D. : Prosuđivanje (procjenjivanje) konja, 1967.
 Bartolović, T., Hrasnica, F., Pajanović, R., Telalbašić R., : Recipročno križanje određenih tipova Bosanskog brdskog konja sa drugim pasminama, 1968.
 Telalbašić, R. : Karakteristike uzgoja u srodstvu i njegovi efekti kod bosanske brdske ergele u Borikama, 1972.
 Telalbašić, R., Bošković, B., Brož, B. : Prilog ispitivanju radne sposobnosti Bosanskog brdskog konja u nošenju tereta, 1973.
 Telalbašić, R., Pajanović, R. : Untersuchungen über Arbeitleistung der Gebirgspferde als Tragtiere in Jugoslawien, 1976.
 Telalbašić, R., Pajanović, R. : Über den Einfluss der Inzucht auf die Trachtigkeitsdauer beim Bosnischen Gebirgspferd, 1977.
 Telalbašić, R., Handžić, R., Kajtaz, I., Milošević, A., Mašnić, H. : Ispitivanje kapaciteta za proizvodnju mesa postojećih tipova goveda u tovu pretežno kabastim krmivima uz maksimalno korišćenje pašnjaka, 1980.
 Telalbašić, R., Vukojičić, S. : Prilog poznavanju rasta i razvitka manjeg tipa Lipicanca u ergelskim uslovima, 1981.
 Telalbašić, R., Pajanović, R. : Der Zucht - und Typzustand des Arabegestutes in Borike während der dauer des letzten Generationsintervalls, 1981.
 Telalbašić, R., Vukojičić S. : Prilog poznavanju tjelesnog ustroja i tipa rasplodne matice lipicanske ergele "Vučijak" u Prnjavoru, 1985.
 Telalbašić, R., Vukojičić, S. : Characteristics of gravidity, service period and intervals between two births in the Lipitzaner breed of horse breeding in Prnjavor, 1986.
 Telalbašić, R. : Prilog poznavanju nekih reproduktivnih svojstava arapske ergele u Borikama, 1988.
 Telalbašić, R. : Prilog poznavanju utjecaja bikova Holstein-Friesian pasmine na prirodnu tezinu teladi jedinčadi, 1991.
 Telalbašić, R., Baban, M., Rahmanović, A. : Biotechnology in Animal Husbandry, 2008.
 Druml, T., Telalbašić, R., Ćurik, I. : Body shape of Bosnian mountain horses using Procrustes statistics, 2008.
 Telalbašić, R., Žiga, E., Rahmanović, A. : Historijat ergele Borike i uzgoj Boričkog arapskog konja od 1895. do 2007. godine, 2009.

 Vanjski linkovi
https://web.archive.org/web/20120215000719/http://www.ppf.unsa.ba/INSTITUTI/INZO.html
http://www.worldcat.org/title/bosanski-brdski-konj-monografija/oclc/301950320?page=citation
hrcak.srce.hr Refik+Telalbasic
 http://yufind.library.yale.edu Telalbasic Refik.

Kategorija:Bosanskohercegovački naučnici
Kategorija:Biografije, Bački Petrovac
Kategorija:Rođeni 1932.
Kategorija:Umrli 2011.